
REGULAMENTUL 
FESTIVALULUI „BUNICA ȘI BUNELUL FEST” 
EDIȚIA 2026

Capitolul I. Dispoziții generale
Festivalul „Bunica și Bunelul Fest” este un eveniment cultural-artistic dedicat persoanelor vârstnice, care vine să le ofere o platformă prietenoasă și incluzivă de exprimare, interacțiune și participare activă la viața comunitară și culturală. Evenimentul urmărește să promoveze îmbătrânirea activă, să consolideze relațiile dintre generații și să valorifice tradițiile și patrimoniul cultural local.
Accesul la evenimentul public este gratuit și deschis tuturor persoanelor interesate din Republica Moldova, din diasporă și din alte orașe înfrățite cu municipiul Bălți. 
 Participarea la concursurile și activitățile festivalului se realizează conform condițiilor specifice prevăzute în prezentul Regulament și în anexele acestuia.

Capitolul II. Scopul și obiectivele 
Festivalul „Bunica și Bunelul Fest” are ca scop principal promovarea unei imagini pozitive și active a persoanelor vârstnice, punând în valoare energia, experiența, tradițiile și contribuțiile lor în familie, comunitate și societate.  

Obiective specifice:
· Oferirea unei platforme de exprimare artistică, culturală și creativă pentru persoanele cu vârsta 55 de ani și peste din țară, din diasporă și din alte orașe înfrățite cu municipiul Bălți;
· Încurajarea implicării active a vârstnicilor în activități educative, artistice și comunitare;
· Promovarea tradițiilor locale și a meșteșugurilor ca formă de patrimoniu viu;
· Stimularea dialogului și colaborării între generații;
· Consolidarea imaginii pozitive a persoanelor vârstnice în spațiul public și în mass-media.

Capitolul III. Cadrul de organizare și parteneriat
3.1 Organizatori, finanțator și parteneri 
Organizatori:  
Primăria municipiului Bălți și Asociația Obștească ,,CASMED” 
Finanțator și partener instituțional:
Ministerul Culturii al Republicii Moldova
Parteneri: 
Rețeaua Seniorilor Activi din Moldova; 
Teatrul Național ,,Vasile Alecsandri” din or. Bălți
Partener media:  
TV Nord  

3.2 Roluri și responsabilități generale
Primăria municipiului Bălți, în calitate de organizator, contribuie la crearea cadrului administrativ, logistic și comunitar necesar desfășurării Festivalului. În acest sens, Primăria:
· coordonează actele administrative și avizele necesare desfășurării Festivalului, în limita competențelor legale;
· pune la dispoziție spațiul public destinat evenimentului și sprijină amenajarea acestuia;
· coordonează instalarea scenei și asigurarea condițiilor tehnice necesare desfășurării programului artistic;
· coordonează măsurile privind ordinea publică, siguranța participanților și accesul la servicii de suport, în colaborare cu instituțiile abilitate;
· sprijină implicarea subdiviziunilor municipale, a colectivelor artistice locale, a meșterilor populari și a altor actori comunitari în activitățile Festivalului;
· contribuie la promovarea Festivalului prin canalele oficiale de comunicare ale autorității publice locale;
· desemnează reprezentanți pentru participarea în juriu și la ceremonia de premiere;
· participă la evaluarea rezultatelor Festivalului și la identificarea unor soluții de îmbunătățire pentru edițiile următoare.
Asociația Obștească „CASMED”, în calitate de organizator, asigură coordonarea conceptuală, metodologică și operațională a Festivalului. În acest sens, AO „CASMED”:
· elaborează conceptul Festivalului, Regulamentul și metodologia activităților și concursurilor;
· gestionează procesul de înscriere și comunicarea cu participanții;
· organizează etapa online, inclusiv recepționarea, verificarea, validarea și publicarea materialelor transmise;
· coordonează concursurile, expozițiile, activitățile intergeneraționale, atelierele creative și evenimentul final;
· organizează activitatea juriului și centralizează rezultatele concursurilor;
· pregătește diplomele, premiile și materialele destinate participanților;
· asigură promovarea activităților, documentarea foto-video și comunicarea publică a Festivalului;
· elaborează rapoartele organizatorice și financiare aferente Festivalului, în conformitate cu cerințele finanțatorului.
Ministerul Culturii al Republicii Moldova, în calitate de finanțator și partener instituțional:
susține Festivalul financiar și instituțional, în condițiile stabilite prin actele de finanțare și colaborare;
· poate delega reprezentanți pentru participarea la momentele oficiale ale Festivalului, la ceremonia de premiere sau în componența juriului, după caz;
· contribuie la promovarea obiectivelor și valorilor culturale ale Festivalului, în limitele atribuțiilor instituționale.
Rețeaua Seniorilor Activi din Moldova, în calitate de partener comunitar:
· sprijină promovarea Festivalului în rândul persoanelor vârstnice și al grupurilor de seniori din țară;
· facilitează transmiterea informațiilor către comunități;
· încurajează participarea activă a seniorilor la activitățile Festivalului.
Teatrul Național „Vasile Alecsandri” din municipiul Bălți, în calitate de partener instituțional: 
· poate delega un reprezentant în componența juriului, pentru evaluarea aspectelor artistice și scenice, conform criteriilor stabilite în prezentul Regulament.
TV Nord, în calitate de partener media:
· contribuie la informarea publicului și la reflectarea Festivalului în spațiul public;
· sprijină promovarea etapelor de participare, a evenimentului final și a rezultatelor Festivalului.


Capitolul IV. Modul de organizare a festivalului

Festivalul „Bunica și Bunelul Fest” se va desfășura în perioada 1 august – 20 septembrie 2026 și va include următoarele etape:

1. Etapa de înscriere: 1 – 15 august 2026
Înscrierile la Festivalul „Bunica și Bunelul Fest” 2026 vor avea loc prin completarea Formularului de participare disponibil online AICI. 
Persoanele interesate se pot înscrie la una sau mai multe activități din cadrul festivalului.
La înscriere, participanții vor indica activitatea sau activitățile la care doresc să participe, datele de contact, localitatea și alte informații necesare pentru organizarea festivalului.

2. Etapa de transmitere a materialelor: până la 22 august 2026
Participanții înscriși vor transmite materialele foto, video sau text, conform cerințelor prevăzute pentru fiecare activitate, în anexele prezentului Regulament.

Materialele vor fi expediate la adresa de e-mail: bunicafest@gmail.com 

În mesajul de transmitere a materialelor, participanții vor indica:
· numele și prenumele participantului sau denumirea grupului;
· localitatea;
· activitatea la care participă;
· numărul de telefon;
· adresa de e-mail, dacă există;
· titlul materialului transmis, acolo unde este cazul.

Dacă fișierele sunt de dimensiuni mari, participanții vor utiliza platforme de transfer, precum:
· WeTransfer https://wetransfer.com/ 
· Google Drive https://workspace.google.com/products/drive/ 
· Filemail https://www.filemail.com/ sau alte instrumente similare.

În cazul în care participanții întâmpină dificultăți tehnice la transmiterea materialelor, aceștia pot contacta persoanele responsabile indicate în Regulament și în anexele acestuia.

3. Etapa de verificare, procesare și validare a materialelor: 23 – 28 august 2026
În această perioadă, echipa de organizare va verifica materialele transmise de participanți pentru a stabili dacă acestea respectă condițiile de participare, cerințele tehnice și tematica activității la care au fost înscriși.
Organizatorii își rezervă dreptul de a solicita completări, corectări sau retransmiterea materialelor, în cazul în care acestea sunt incomplete, neclare, nu respectă durata indicată, au o calitate tehnică insuficientă, includ muzică, imagini sau alte elemente care pot încălca drepturile de autor, conțin date lipsă sau nu corespund temei activității.
Participanții vor putea retransmite materialele corectate în termenul indicat de organizatori.
Transmiterea materialului nu garantează publicarea acestuia. Vor fi publicate online doar materialele validate de echipa de organizare.
Materialele care nu respectă condițiile Regulamentului și nu sunt corectate în termenul indicat nu vor fi publicate și nu vor intra în procesul de evaluare sau de vot public.

4. Etapa online: 29 august – 14 septembrie 2026
În această etapă, materialele validate vor fi publicate pe paginile oficiale ale festivalului:
· Facebook: https://www.facebook.com/BunicaBunelulFest/ 
· YouTube: https://www.youtube.com/@bunicabunelulfest4589/featured 

Publicul va putea urmări și aprecia materialele publicate, în funcție de specificul fiecărei activități.
Pentru concursurile „Miss & Mister Bunica și Bunelul”, „Pe aripile dansului” și „Așa ne cântă inima”, evaluarea se va realiza astfel:
· 50% din punctaj va fi oferit de juriul festivalului;
· 50% din punctaj va fi determinat pe baza votului publicului online.
· Pentru votul public online vor fi luate în considerare numărul de aprecieri/like-uri și distribuirile vizibile public la postările publicate pe pagina oficială de Facebook a festivalului, pe durata perioadei de votare stabilită de organizatori.

Organizatorii își rezervă dreptul de a verifica corectitudinea și proveniența voturilor. În cazul detectării unei creșteri anormale prin metode artificiale (conturi false, ferme de voturi), videoclipul respectiv poate fi descalificat sau voturile suspecte vor fi anulate. Sunt încurajate doar metodele de promovare organică (distribuiri pe profilurile personale, în grupuri comunitare, etc.).

5. Jurizarea și centralizarea rezultatelor: 15 – 16 septembrie 2026
În această perioadă, juriul va analiza materialele validate și publicate, iar echipa de organizare va centraliza rezultatele votului public online.
Rezultatele vor fi stabilite pe baza punctajului cumulat, conform criteriilor prevăzute pentru fiecare concurs.

6. Anunțarea finaliștilor și a participanților invitați la evenimentul final: 16 septembrie 2026
Rezultatele concursurilor online vor fi publicate pe pagina oficială de Facebook a festivalului.
În această etapă vor fi anunțați:
· 5 cupluri finaliste ale concursului „Miss & Mister Bunica și Bunelul”, selectate în baza punctajului cumulat, format din jurizare și vot public online;
· 3 echipe finaliste ale concursului „Pe aripile dansului”, selectate în baza punctajului cumulat, format din jurizare și vot public online;
· 3 echipe finaliste ale concursului „Așa ne cântă inima”, selectate în baza punctajului cumulat, format din jurizare și vot public online;
· participanții selectați pentru prezentarea momentelor muzicale în cadrul evenimentului final, în funcție de calitatea artistică, de mesajul transmis și de posibilitățile de includere în programul scenic.

7. Etapa cu prezență fizică: 20 septembrie 2026, municipiul Bălți
Evenimentul final al festivalului va avea loc în municipiul Bălți, pe scena mobilă amplasată în fața IP Palatul Municipal de Cultură Bălți, la intersecția străzilor Independenței și Dostoievski.
Evenimentul va include:
· momente artistice selectate din activitățile desfășurate în etapa online;
· probele finale ale concursului „Miss & Mister Bunica și Bunelul: seniori care inspiră”;
· prezentarea echipelor finaliste ale concursului „Pe aripile dansului”;
· momente muzicale selectate în cadrul activității „Așa ne cântă inima”;
· expoziții tematice cu fotografii, lucrări handmade și rețete de familie;
· materiale comunitare selectate care reflectă demnitatea, tradițiile locale, solidaritatea și legătura dintre generații;
· scurte intervenții sau materiale selectate care evidențiază experiențe inspiraționale, cooperare în familie sau comunitate și contribuția persoanelor vârstnice;
· ateliere creative pentru toate vârstele;
· activități intergeneraționale pentru copii, tineri, adulți și persoane vârstnice;
· zona sănătății și a stării de bine;
· activități interactive pentru publicul larg.
La finalul evenimentului vor fi oferite diplome, trofee și premii pentru cele mai reușite participări, conform deciziei juriului și a organizatorilor.

Capitolul V. Activitățile festivalului

Festivalul va include concursuri, expoziții tematice, activități creative și momente intergeneraționale dedicate promovării îmbătrânirii active, demnității persoanelor vârstnice, solidarității între generații, tradițiilor locale, participării comunitare și legăturilor dintre familie și comunitate.

Concursuri cu etapă online și prezentare la evenimentul final
· Miss & Mister Bunica și Bunelul- Anexa 1 
· Pe aripile dansului - Anexa 2 
· Așa ne cântă inima - Anexa 3 

Expoziții și activități tematice
· Frumusețea vârstei de argint, expoziție foto - Anexa 4 
· Ce pot face mâinile dibace, expoziție de lucrări handmade - Anexa 5 
· Gustul copilăriei: rețete de familie și bucate de toamnă, video scurt sau colaj foto cu rețete de familie - Anexa 6 
· Formula sănătății: obiceiuri simple pentru o viață activă - Anexa 7 

Ghid pentru participanți
Pentru a sprijini participanții în pregătirea materialelor foto, video sau text, Regulamentul include Anexa 8, „Ghidul vizual pentru participanți”, care oferă recomandări practice privind filmarea, fotografierea, pregătirea materialelor, denumirea fișierelor și transmiterea acestora prin e-mail sau prin intermediul unor platforme de transfer.
Participanții sunt încurajați să consulte Anexa 8 înainte de pregătirea materialelor, pentru ca acestea să fie clare, ușor de verificat și potrivite pentru publicare.


Capitolul VI. Condiții generale de participare pentru etapa online

La activitățile online ale festivalului pot participa persoane cu vârsta de 55 de ani și peste din Republica Moldova, din diasporă și din orașele înfrățite cu municipiul Bălți, conform condițiilor specifice prevăzute pentru fiecare activitate.
Participarea poate fi individuală, în cuplu, în familie sau în grup, în funcție de specificul activității.
Materialele transmise trebuie să respecte cerințele tehnice prevăzute în anexele Regulamentului și recomandările din Ghidul vizual pentru participanți. Materialele pot fi transmise în limba română sau în limba rusă.
În cazul materialelor în care apar copii, participantul confirmă că deține acordul părintelui sau al reprezentantului legal pentru filmarea, fotografierea și publicarea materialului în scopul promovării festivalului.
Nu vor fi acceptate materiale care conțin limbaj ofensator, mesaje discriminatorii, conținut politic sau electoral, publicitate comercială, imagini sau texte care afectează demnitatea unei persoane, materiale care încalcă drepturile de autor sau conținut care nu corespunde spiritului festivalului.
Organizatorii își rezervă dreptul de a nu publica materialele care nu respectă prevederile prezentului Regulament.

Capitolul VII. Anunțarea și premierea câștigătorilor

Rezultatele concursurilor online din cadrul Festivalului „Bunica și Bunelul Fest” 2026 vor fi anunțate pe pagina oficială de Facebook a festivalului, la data de 16 septembrie 2026.
Vor fi anunțate:
· 5 cupluri finaliste ale concursului „Miss & Mister Bunica și Bunelul”;
· 3 echipe finaliste ale concursului „Pe aripile dansului”;
· participanții selectați pentru prezentarea momentelor muzicale în cadrul evenimentului final.

Finaliștii concursului „Miss & Mister Bunica și Bunelul” vor fi invitați să participe la evenimentul final din 20 septembrie 2026, unde vor susține probe suplimentare în fața publicului și a juriului.
Echipele finaliste ale concursului „Pe aripile dansului” vor fi invitate să prezinte momentul artistic în cadrul evenimentului final și vor fi premiate oficial.
Participanții selectați în cadrul activității „Așa ne cântă inima” vor putea prezenta momente muzicale în cadrul programului artistic, în limita timpului disponibil și conform programului stabilit de organizatori.
Pentru expozițiile tematice și activitățile creative, organizatorii vor oferi diplome de apreciere și vor promova cele mai reușite materiale pe canalele oficiale ale festivalului.

Capitolul VIII. Dispoziții finale

Prin participarea la Festivalul „Bunica și Bunelul Fest” 2026, participanții își exprimă acordul ca materialele transmise, inclusiv fotografii, videoclipuri, texte și alte produse de comunicare, să fie utilizate de organizatori în scopuri de promovare, comunicare publică și vizibilitatea evenimentului.
Materialele pot fi publicate pe rețele sociale, pe paginile web ale organizatorilor și ale partenerilor, în materiale promoționale, rapoarte, expoziții sau în alte produse de comunicare legate de festival.

Participanții sunt responsabili pentru corectitudinea, calitatea și originalitatea materialelor transmise și confirmă că acestea nu încalcă drepturile de autor, drepturile de imagine sau alte drepturi ale terților.
Prin înscriere, participanții sunt de acord cu prelucrarea datelor personale furnizate în formular, inclusiv nume, prenume, localitate și date de contact, exclusiv în scopul organizării, desfășurării, promovării și raportării festivalului, în conformitate cu legislația privind protecția datelor cu caracter personal.

Organizatorii își rezervă dreptul de a modifica programul festivalului, ordinea activităților sau formatul unor momente, în funcție de numărul participanților, condițiile tehnice, condițiile meteo, cerințele de siguranță publică sau alte situații obiective.
Pentru informații suplimentare, întrebări sau suport tehnic privind înscrierea și transmiterea materialelor, participanții pot contacta organizatorii la adresa de e-mail: bunicafest@gmail.com  sau la numerele de telefon indicate în anexele prezentului Regulament.

ANEXE
Anexa 1. Concursul „Miss & Mister Bunica și Bunelul”
Anexa 2. Concursul „Pe aripile dansului”
Anexa 3. Activitatea „Așa ne cântă inima”
Anexa 4. Expoziția foto „Frumusețea vârstei de argint”
Anexa 5. Expoziția „Ce pot face mâinile dibace”
Anexa 6. Activitatea „Gustul copilăriei: rețete de familie și bucate de toamnă”
Anexa 7. Activitatea „Formula sănătății: obiceiuri simple pentru o viață activă ”
Anexa 8. Ghid vizual pentru participanții la Festivalul „Bunica și Bunelul Fest” 2026

Anexele fac parte integrantă din prezentul Regulament și stabilesc condițiile specifice de participare pentru fiecare concurs, expoziție sau activitate tematică din cadrul Festivalului „Bunica și Bunelul Fest” 2026.
Participanții sunt rugați să consulte anexa corespunzătoare activității la care doresc să participe înainte de pregătirea și transmiterea materialelor.
Pentru toate activitățile care presupun transmiterea de fotografii, videoclipuri, texte sau alte materiale, participanții vor consulta și Anexa 8 „Ghid vizual pentru participanți”. Aceasta oferă recomandări practice privind filmarea, fotografierea, pregătirea materialelor, denumirea fișierelor și transmiterea acestora prin e-mail sau prin intermediul unor platforme de transfer.

Transmiterea materialelor NU garantează publicarea acestora. Materialele vor fi verificate de echipa de organizare și vor fi publicate doar dacă respectă condițiile Regulamentului, cerințele tehnice, tematica activității și recomandările minime privind calitatea materialelor.

ANEXA 1. Concursul „Miss & Mister Bunica și Bunelul”
	Detalii cheie
	Descriere

	Descriere
	Concursul este dedicat cuplurilor de seniori care inspiră prin experiența lor de viață, relația construită în timp, respectul reciproc, solidaritatea, umorul și implicarea în familie sau în comunitate. Activitatea pune în valoare nu doar momentul artistic, ci și mesajul transmis generațiilor tinere, demnitatea, înțelepciunea și contribuția seniorilor la viața comunității. Cele 5 cupluri care vor acumula cele mai multe puncte vor fi desemnate finaliste și invitate la evenimentul final din 20 septembrie 2026, la Bălți. În cadrul evenimentului, cuplurile vor susține probe suplimentare, iar juriul va desemna cuplul câștigător al titlului „Miss & Mister Bunica și Bunelul: seniori care inspiră” 2026.

	Cine poate participa
	Cupluri de seniori cu o viață de cuplu de cel puțin 45 de ani.

	Ce trebuie transmis
	Un videoclip de maximum 2 minute, care să includă: prezentarea cuplului (nume, prenume, localitate și anii petrecuți împreună); un sfat pentru generațiile tinere; un moment creativ realizat împreună, cum ar fi un cântec, o poezie, un dans, un moment amuzant, gătit, meșteșugit sau pictat.

	Probele finale pe scenă
	Finaliștii vor susține, în cadrul evenimentului din 20 septembrie 2026, două probe suplimentare: 
· o scurtă declarație de apreciere sau dragoste, de 30 secunde până la maximum 1 minut; 
· un dans de maximum 1 minut.

	Durata materialului video
	Maximum 2 minute.

	Cum se denumește fișierul
	MissMister_PrenumeCuplu_Localitate.mp4. 
Exemplu: MissMister_IonsiMaria_Balti.mp4
Pentru recomandări privind filmarea, fotografierea, pregătirea și transmiterea materialelor, participanții sunt rugați să consulte Anexa 8, „Ghid vizual pentru participanți”.

	Evaluare
	Evaluarea va fi realizată astfel: 50% punctaj acordat de juriu și 50% punctaj determinat pe baza votului public online.

	Criterii de jurizare
	Juriul va aprecia autenticitatea și naturalețea prezentării; mesajul transmis generațiilor tinere; respectul, armonia și cooperarea în cuplu; exemplul de demnitate, solidaritate și implicare în familie sau în comunitate; creativitatea momentului artistic; respectarea cerințelor tehnice și a temei concursului.

	Premii
	Diplome, trofee și cadouri surpriză.

	Persoane de contact
	Spatari Ana, 060 671 708; Anastasia Selivestru, 067 700 250.


ANEXA 2. Concursul „Pe aripile dansului”
	Detalii cheie
	Descriere

	Descriere
	Concursul este dedicat grupurilor de seniori care doresc să exprime bucuria de a trăi prin mișcare, ritm și energie. Se acceptă dansuri tradiționale, moderne sau reinterpretări creative, adaptate posibilităților participanților. Activitatea promovează participarea activă, spiritul de echipă, solidaritatea și vizibilitatea seniorilor în viața comunității. Accentul se pune pe expresivitate, energie, spirit de echipă și pe mesajul transmis, nu pe complexitatea coregrafiei.

	Cine poate participa
	Grupuri formate din minimum 4 și maximum 12 persoane, cu vârsta de 55 de ani sau mai mult.

	Ce trebuie transmis
	Un videoclip de maximum 2 minute cu dansul propus. Grupul trebuie să fie vizibil integral, filmat din față pe toată durata dansului. Participanții pot purta costume tradiționale specifice dansului sau ținute vesele și colorate.

	Durata materialului video
	Maximum 2 minute.

	Cum se denumește fișierul
	Dans_DenumireGrup_Localitate.mp4. 
Exemplu: Dans_ArmoniaSeniorilor_Balti.mp4
Pentru recomandări privind filmarea, fotografierea, pregătirea și transmiterea materialelor, participanții sunt rugați să consulte Anexa 8, „Ghid vizual pentru participanți”.

	Evaluare
	Evaluarea va fi realizată astfel: 50% punctaj acordat de juriu și 50% punctaj determinat pe baza votului public online.

	Criterii de jurizare
	Juriul va aprecia expresivitatea și energia grupului; spiritul de echipă și cooperarea dintre participanți; adaptarea dansului la vârsta și posibilitățile participanților; mesajul transmis prin dans: bucurie, unitate, tradiție, solidaritate sau participare comunitară; creativitatea coregrafiei; respectarea cerințelor tehnice și a temei concursului.

	Drepturi de autor
	Participanții sunt rugați să utilizeze muzică fără drepturi de autor sau piese licențiate corespunzător pentru publicare pe rețelele sociale. În caz contrar, sunetul din video poate fi blocat automat pe rețelele sociale.

	Rezultat
	3 echipe finaliste vor fi invitate să prezinte momentul artistic la evenimentul final din 20 septembrie 2026 și vor fi premiate oficial.

	Premii
	Diplome, trofee și cadouri pentru echipele finaliste.

	Persoane de contact
	Spatari Ana, 060 671 708; Anastasia Selivestru, 067 700 250.


ANEXA 3. Activitatea „Așa ne cântă inima”
	Detalii cheie
	Descriere

	Descriere
	Activitatea este dedicată persoanelor pasionate de muzică. Participanții sunt invitați să împărtășească bucuria de a cânta, vocal sau la instrumente, individual, în pereche, în familie sau în grup. Se acceptă muzică populară, romanțe, cântece vechi, compoziții proprii, melodii din folclorul local sau internațional și alte interpretări potrivite spiritului Festivalului. Activitatea încurajează transmiterea tradițiilor culturale, apropierea dintre generații și exprimarea publică a seniorilor.

	Cine poate participa
	Persoane cu vârsta de 55 de ani și peste din Republica Moldova, din diasporă sau din orașe înfrățite cu municipiul Bălți, individual, în pereche, în familie sau în grup de maximum 5 persoane.

	Ce trebuie transmis
	Un videoclip de maximum 3 minute cu o interpretare vocală sau instrumentală. Pentru participanții în grup, toți membrii grupului trebuie să fie vizibili pe durata interpretării.

	Durata materialului video
	Maximum 3 minute.

	Cum se denumește fișierul
	Muzica_NumePrenume_Localitate.mp4. 
Exemplu: Muzica_IonPopa_Balti.mp4
Pentru recomandări privind filmarea, fotografierea, pregătirea și transmiterea materialelor, participanții sunt rugați să consulte Anexa 8, „Ghid vizual pentru participanți”.

	Criterii de selecție
	Organizatorii vor analiza materialele în funcție de calitatea interpretării vocale sau instrumentale, autenticitatea prezentării, mesajul transmis, legătura cu tradițiile, familia, comunitatea sau relațiile dintre generații, calitatea audio-video și relevanța pentru spiritul Festivalului.

	Drepturi de autor
	Dacă se folosește muzică de fundal, aceasta trebuie să fie fără drepturi de autor sau să fie licențiată corespunzător pentru publicare pe rețelele sociale.

	Rezultat
	Interpretările validate vor fi promovate online, iar unele momente pot fi selectate pentru programul artistic al evenimentului final, în funcție de calitatea materialului și de posibilitățile de includere în program.

	Premii
	Autorii interpretărilor selectate vor primi diplome de apreciere.

	Persoane de contact
	Spatari Ana, 060 671 708; Anastasia Selivestru, 067 700 250.


ANEXA 4. Expoziția foto „Frumusețea vârstei de argint”
	Detalii cheie
	Descriere

	Descriere
	Expoziția foto își propune să surprindă demnitatea, frumusețea, energia și contribuția persoanelor vârstnice în familie și în comunitate. Fotografiile pot reda momente autentice din viața de zi cu zi, activități preferate, implicare comunitară, tradiții de familie, legături între generații, voluntariat, grijă, solidaritate sau alte situații care arată că vârsta a treia înseamnă experiență, participare și valoare socială.

	Cine poate participa
	Persoane cu vârsta de 55 de ani și peste din Republica Moldova, din diasporă sau din orașe înfrățite cu municipiul Bălți.

	Ce trebuie transmis
	Maximum 2 fotografii, însoțite de un titlu sugestiv pentru fiecare fotografie, precum și de numele și prenumele autorului și de localitatea acestuia.

	Exemplu de descriere
	„Bunica în grădină”, autor: Ion Popescu, Bălți.

	Cum se denumește fișierul
	NumePrenumeAutor_Localitate_NrFoto.jpg. 
Exemplu: IonPopescu_Balti_1.jpg
Pentru recomandări privind filmarea, fotografierea, pregătirea și transmiterea materialelor, participanții sunt rugați să consulte Anexa 8, „Ghid vizual pentru participanți”.

	Evaluare
	Evaluarea va fi realizată astfel: 50% punctaj acordat de juriu și 50% punctaj determinat pe baza votului public online.

	Criterii de selecție
	Organizatorii vor analiza materialele în funcție de relevanța lor față de tema expoziției, calitatea estetică a fotografiei și a mesajului transmis, modul în care fotografia reflectă demnitatea, energia și contribuția persoanelor vârstnice, autenticitatea momentului surprins; de respectarea cerințelor tehnice.

	Rezultat
	Fotografiile validate vor fi publicate online și pot fi incluse în expoziția din cadrul evenimentului final.

	Premii
	Autorii fotografiilor selectate vor primi diplome de apreciere.

	Persoane de contact
	Spatari Ana, 060 671 708; Anastasia Selivestru, 067 700 250.


ANEXA 5. Expoziția „Ce pot face mâinile dibace”
	Detalii cheie
	Descriere

	Descriere
	Activitatea pune în valoare creativitatea, talentul și îndemânarea persoanelor vârstnice care păstrează, transmit sau reinventează meșteșuguri și practici tradiționale. Se acceptă lucrări croșetate, tricotate, broderii, țesături, picturi, lucrări din ceramică, sculpturi, decorațiuni, obiecte tradiționale sau alte creații realizate manual. Se încurajează și lucrările realizate împreună cu membrii familiei sau cu persoane din alte generații.

	Cine poate participa
	Persoane cu vârsta de 55 de ani și peste din Republica Moldova, din diasporă sau din orașe înfrățite cu municipiul Bălți, individual, împreună cu membrii familiei, în numele unui grup sau al unui centru comunitar.

	Ce trebuie transmis
	Până la 4 fotografii ale lucrărilor realizate, surprinse din unghiuri diferite, astfel încât să fie vizibile detalii precum textura, culoarea, forma și finețea execuției. Este recomandat ca într-una dintre imagini să apară și autorul alături de lucrare, opțional, dar apreciat.

	Cum se denumește fișierul
	Handmade_NumePrenume_Localitate.jpg. 
Exemplu: Handmade_PopaMaria_Balti.jpg
Pentru recomandări privind filmarea, fotografierea, pregătirea și transmiterea materialelor, participanții sunt rugați să consulte Anexa 8, „Ghid vizual pentru participanți”.

	Criterii de selecție
	Organizatorii vor analiza materialele în funcție de relevanța lor față de tema expoziției, de legătura cu tradițiile locale, familia sau comunitatea, de originalitatea lucrării, de calitatea fotografiei și de mesajul transmis, de respectarea cerințelor tehnice.

	Rezultat
	Lucrările validate vor fi promovate online și pot fi incluse în expoziția tematică din cadrul festivalului.

	Premii
	Autorii lucrărilor selectate vor primi diplome de apreciere.

	Persoane de contact
	Spatari Ana, 060 671 708; Anastasia Selivestru, 067 700 250.


ANEXA 6. Activitatea „Gustul copilăriei: rețete de familie și bucate de toamnă”
	Detalii cheie
	Descriere

	Descriere
	Activitatea celebrează tradițiile culinare locale și legătura dintre generații. Participanții sunt invitați să prezinte rețete de familie, bucate de toamnă, preparate tradiționale sau rețete transmise din generație în generație. Materialele vor include nu doar modul de pregătire a rețetei, ci și o scurtă amintire despre cine a transmis-o, când a fost pregătită și ce semnificație are pentru familie sau comunitate. Se încurajează implicarea membrilor familiei, inclusiv a copiilor și nepoților.

	Cine poate participa
	Persoane cu vârsta de 55 de ani și peste, împreună cu membri ai familiei sau în grupuri intergeneraționale.

	Ce trebuie transmis
	Participanții pot alege una dintre două opțiuni: un video scurt de maximum 2 minute sau un colaj foto cu 6-9 imagini, care să prezinte etapele principale ale rețetei și rezultatul final. Materialul va fi însoțit de rețeta completă în format Word sau PDF.

	Ce trebuie să conțină rețeta
	Denumirea preparatului, ingredientele principale, etapele de pregătire și o scurtă explicație privind legătura dintre rețetă și familia, comunitatea sau amintirile participantului.

	Cum se denumește fișierul
	Reteta_NumePrenume_Localitate.mp4 sau Reteta_NumePrenume_Localitate.pdf. 
Exemplu: Reteta_Placinte_PopescuIon_Balti.mp4
Pentru recomandări privind filmarea, fotografierea, pregătirea și transmiterea materialelor, participanții sunt rugați să consulte Anexa 8, „Ghid vizual pentru participanți”.

	Criterii de selecție
	Organizatorii vor analiza materialele în funcție de relevanța față de temă, de claritatea prezentării rețetei și a etapelor de pregătire, de valoarea tradițională, de prezentarea vizuală și de mesajul intergenerațional, precum și de respectarea cerințelor tehnice. 

	Rezultat
	Rețetele validate vor fi promovate online și pot fi prezentate în cadrul expoziției tematice a festivalului.

	Premii
	Autorii rețetelor selectate vor primi diplome de apreciere.

	Persoane de contact
	Spatari Ana, 060 671 708; Anastasia Selivestru, 067 700 250.


ANEXA 7. Activitatea „Formula sănătății: obiceiuri simple pentru o viață activă”
	Detalii cheie
	Descriere

	Descriere
	Activitatea promovează un stil de viață activ, echilibrat și sănătos, indiferent de vârstă. Participanții sunt invitați să împărtășească obiceiuri personale, rutine zilnice sau sfaturi simple care îi ajută să se mențină activi fizic, emoțional și social. Activitatea evidențiază autonomia, prevenția, grija față de sine și puterea exemplului personal transmis comunității și generațiilor mai tinere.

	Exemple de activități
	Plimbări în aer liber, exerciții fizice ușoare, grădinărit, gătit sănătos, consum de fructe și ceaiuri, relaxare activă, respirație, activități creative sau momente de recunoștință.

	Cine poate participa
	Persoane cu vârsta de 55 de ani și peste, care participă individual.

	Ce trebuie transmis
	Un text scurt de maximum 200 de cuvinte sau un video de maximum 1 minut, însoțit de o fotografie sugestivă care ilustrează activitatea descrisă.

	Informații incluse în mesaj
	Numele complet al participantului, localitatea și un titlu scurt pentru sfatul sau obiceiul prezentat.

	Cum se denumește fișierul
	Sanatate_NumePrenume_Localitate.jpg sau Sanatate_NumePrenume_Localitate.mp4. 
Exemplu: Sanatate_IonPopa_Balti.jpg
Pentru recomandări privind filmarea, fotografierea, pregătirea și transmiterea materialelor, participanții sunt rugați să consulte Anexa 8, „Ghid vizual pentru participanți”.

	Criterii de selecție
	Organizatorii vor analiza materialele în funcție de relevanța lor pentru tema sănătății, de claritatea mesajului, de caracterul practic și ușor de urmat al recomandării, de calitatea imaginii, de impactul lor inspirațional și de respectarea cerințelor tehnice.

	Rezultat
	Materialele validate vor fi promovate online, iar unele exemple pot fi valorificate în zona sănătății și a stării de bine, în cadrul evenimentului final.

	Premii
	Autorii materialelor selectate vor primi diplome de apreciere.

	Persoane de contact
	Spatari Ana, 060 671 708; Anastasia Selivestru, 067 700 250.

